ANAN ควักเงินเกือบ 300 ลบ. เก็บหุ้น “อนันดา เอ็มเอฟ” เพิ่ม 2.7 ล้านหุ้น ดันสัดส่วนแตะ 49%
ANAN ควักเงินเกือบ 300 ลบ. เก็บหุ้น "อนันดา เอ็มเอฟ" เพิ่ม 2.7 ล้านหุ้น ดันสัดส่วนแตะ 49%
22 ธ.ค. 2563

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัท ครั้งที่15/2563 ซึ่งประชุมเมื่อวันที่ 22 ธันวาคม 2563 ได้มีมติอนุมัติให้ซื้อหุ้นสามัญของบริษัทร่วมทุน คือ บริษัท อนันดา เอ็มเอฟ เอเชีย ราชเทวี จำกัด จำนวน 2,695,000 หุ้น ราคาหุ้นละ 107.22 บาท เท่ากับ 288,957,900 บาท คิดเป็นร้อยละ 49
โดยซื้อจาก ซี อินเวสเม้นท์ ไฟว์ ไพรเวท ลิมิเต็ด ซึ่งไม่เป็นบุคคลที่เกี่ยวโยงกันของบริษัท ซึ่งจะชำระเป็นเงินสดให้แก่ซี อินเวสเม้นท์ ไฟว์ ไพรเวท ลิมิเต็ด ภายในวันทำสัญญาซื้อขายหรือภายในเดือนธันวาคม 2563 ซึ่งเป็นไปตามข้อตกลงตามสัญญาร่วมทุน โดยที่บริษัท อนันดา เอ็มเอฟ เอเชีย ราชเทวี จำกัด ดำเนินธุรกิจการพัฒนาอสังหาริมทรัพย์ ประเภทคอนโดมิเนียม โดยมีโครงสร้างการถือหุ้นและโครงสร้างกรรมการดัง
โดยราคาซื้อหุ้นสามัญของบริษัทร่วมทุนดังกล่าว ต่ำกว่าราคาประเมิน ซึ่งราคาประเมินใช้วิธีประเมินราคาแบบวิธีปรับปรุงมูลค่าหุ้นตามบัญชี (Adjusted Book Value) ซึ่งมีมูลค่าเท่ากับ 288.97ล้านบาท ซึ่งประเมินโดยบริษัท เพลินจิตแคปปิตอล จำกัด ซึ่งเป็นบริษัทประเมินมูลค่าทรัพย์สินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ทั้งนี้ เงินทุนหมุนเวียนของบริษัทซึ่งไม่ส่งผลกระทบต่อสิทธิของผู้ถือหุ้น เช่น การจ่ายเงินปันผลของบริษัท เป็นต้น